അന്ധാദുന് ഒന്ന് കൂടി കണ്ടു, പൃഥ്വിയെയും ഉണ്ണിയെയും സങ്കല്പ്പിച്ചു, : ഭ്രമം , പ്രേക്ഷക പ്രതികരണം പൃഥ്വിരാജ് നായകനായെത്തിയ ഭ്രമത്തിന് ലഭിക്കുന്നത് സമ്മിശ്ര പ്രേക്ഷക പ്രതികരണം. ചിത്രത്തെയും അന്ധാദുനിനെയും താരതമ്യപ്പെടുത്താന് സാധിക്കില്ലെന്നാണ് മിക്ക പ്രേക്ഷകരുടെയും വിലയിരുത്തല്. കോള്ഡ്് കേസ്, കുരുതി എന്നീ ചിത്രങ്ങള്ക്ക് ശേഷം ആമസോണ് പ്രൈമില് പുറത്തിറങ്ങുന്ന പൃഥ്വിരാജിന്റെ മൂന്നാമത്തെ സിനിമയാണ് ഭ്രമം. ചിത്രത്തില് ആയുഷ്മാന് ഖുറാന അവതരിപ്പിച്ച അന്ധനായ പിയാനോ പ്ലെയറുടെ വേഷമാണ് ഭ്രമത്തില് പൃഥ്വിരാജ് അവതരിപ്പിക്കുന്നത്. മംമ്ത മോഹന്ദാസ്, ഉണ്ണി മുകുന്ദന്, ശങ്കര്, ജഗദീഷ്, സുധീര് കരമന, തെലുങ്കു താരം റാഷി ഖന്ന, സുരഭി ലക്ഷ്മി, അനന്യ തുടങ്ങിയ പ്രമുഖ താരങ്ങളും ചിത്രത്തില് അഭിനയിക്കുന്നുണ്ട്. ബോളിവുഡില് വന് വിജയമായ ചിത്രം അന്ധാധുന്നിന്റെ മലയാളം റീമെയ്ക്കാണ് ഭ്രമം. ചിത്രത്തിന്റെ ഷൂട്ടിംഗ് ജനുവരിയിലാണ് ആരംഭിച്ചത്. പ്രമുഖ ഛായാഗ്രഹകന് രവി കെ ചന്ദ്രന് ആദ്യമായി സംവിധാനം ചെയ്യുന്ന ചിത്രം കൂടിയാണിത്. പൃഥ്വിരാജാണ് ചിത്രത്തിലെ കേന്ദ്ര കഥാപാത്രം. മംമ്ത മോഹന്ദാസ്, ശങ്കര്, ഉണ്ണി മുകുന്ദന് എന്നിവരാണ് മറ്റ് പ്രധാന കഥാപാത്രങ്ങള്. ശ്രീറാം രാഘവന് സംവിധാനം ചെയ്ത അന്ധാധുന് വലിയ രീതിയല് ആരാധക ശ്രദ്ധ പിടിച്ചു പറ്റിയ ബോളിവുഡ് ചിത്രമായിരുന്നു. 460 കോടി രൂപയിലധികം ലോകവ്യാപകമായി കളക്ക്ഷന് നേടിയ ചിത്രമാണ് അന്ധാദുന്. ആയുഷ്മാന് ഖുറാനായായിരുന്നു ചിത്രത്തിലെ നായകന്. രാധിക ആപ്ത, തബു എന്നിവരായിരുന്നു ചിത്രത്തിലെ മറ്റ് താരങ്ങള്.